钦定古今图书集成/明伦汇编/闺媛典/第001卷 > 《礼记》 > 《杂记》
## 钦定古今图书集成/明伦汇编/闺媛典/第001卷 > 《礼记》 > 《杂记》

妇见舅姑、兄弟姑姊妹，皆立于堂下，西面北上，是见
已，见诸父，各就其寝。女虽未许嫁，年二十而笄，《礼》之，
“妇人执其礼，燕则鬈首。”

郑氏曰：“其见主于尊者，兄弟以下在位，是为已见，不复特见也。诸父旁尊，各就其寝，亦为见时不来也。” 女虽未许嫁，年二十亦为成人矣。《礼》之“酌以成之” ，言妇人执其礼，明非许嫁之笄。既笄之后，去之鬈首，犹若女有鬌紒也。孔氏曰：“妇来明日而见舅姑之时，兄弟姑姊妹皆立于舅姑之堂下，东边西乡，以北为上，近” 堂为尊也。妇自南门而入，入则从于夫之兄弟姑姊妹。前度以因是即为相见，不复更别诣其室见之，故云“是已见” 也。诸父谓夫之叔伯。妇于明日各往其寝见之，不与舅姑同日也。女子十五许嫁而笄，则主妇及女宾为笄礼主妇。

为之著笄，女宾以醴礼之。若未许嫁，至二十而笄，则妇人礼之。无主妇，女宾不备仪也。既笄后，寻常燕居，则去其笄而鬈首，谓分发为鬌纷也。既未许嫁，犹为少者处之。